2001/752/EY: Komission päätös, tehty 17 päivänä lokakuuta 2001, ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta tehdyn neuvoston päätöksen 97/101/EY liitteiden muuttamisesta (ETA:n kannalta merkityksellinen teksti) (tiedoksiannettu numerolla K(2001) 3093)



Virallinen lehti nro L 282 , 26/10/2001 s. 0069 - 0076



Komission päätös, tehty 17 päivänä lokakuuta 2001, ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta tehdyn neuvoston päätöksen 97/101/EY liitteiden muuttamisesta (tiedoksiannettu numerolla K(2001) 3093) (ETA:n kannalta merkityksellinen teksti) (2001/752/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta 27 päivänä tammikuuta 1997 tehdyn neuvoston päätöksen 97/101/EY(1) ja erityisesti sen 7 artiklan, sekä katsoo seuraavaa: (1) Päätöksessä 97/101/EY säädetään ilman epäpuhtauksia koskevasta tietojenvaihtojärjestelmästä. (2) On tarpeen muuttaa mainitun päätöksen liitteitä epäpuhtauksien luettelon sekä lisätietoja, tietojen validointia ja yhdistämistä koskevien vaatimusten mukauttamiseksi. (3) Tässä päätöksessä säädetyt toimenpiteet ovat neuvoston direktiivin 96/62/EY(2) 12 artiklan 2 kohdalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/101/EY liitteet tämän päätöksen liitteen tekstillä. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä lokakuuta 2001. Komission puolesta Margot Wallström Komission jäsen (1) EYVL L 35, 5.2.1997, s. 14. (2) EYVL L 296, 21.11.1996, s. 55. LIITE "LIITE I EPÄPUHTAUDET, TILASTOLLISET PARAMETRIT JA MITTAYKSIKÖT 1. Ilmanlaatudirektiivin 96/62/EY liitteessä I mainitut epäpuhtaudet 2. Epäpuhtaudet, joita ei mainita ilmanlaatudirektiivin 96/62/EY liitteessä I Epäpuhtaudet, joista on ilmoitettava muiden direktiivien kuin direktiivin 96/62/EY nojalla, ovat numerot 14 ja 15 kohdassa 3. Epäpuhtaudet, joista on ilmoitettava vain, jos tietoja on saatavilla, ovat numerot 16-63. 3. Epäpuhtaudet, mittayksiköt ja keskiarvon laskenta-ajan: >TAULUKON PAIKKA> 4. Kalenterivuotta kohti lasketut tulokset, jotka toimitetaan komissiolle: Jäsenvaltioiden on lähetettävä mittaustulokset tai mittaustulokset ja tilastot. Niiltä jäsenvaltioilta, jotka lähettävät mittaustulokset ja tilastot, vaaditaan seuraavat tilastot: - epäpuhtauksien 1-61 osalta yllä olevassa taulukossa annettuja suositeltuja keskiarvon laskenta-aikoja vastaavista mittaustuloksista lasketut aritmeettinen keskiarvo, mediaani, 98. persentiili (ja 99,9. persentiili, joka voidaan haluttaessa ilmoittaa epäpuhtauksille, joiden keskiarvon laskenta-aika on 1 h) ja korkein arvo; - epäpuhtauksien 62 ja 63 osalta yllä olevassa taulukossa annettuja suositeltuja keskiarvon laskenta-aikoja vastaavista mittaustuloksista laskettu kuukauden kokonaislaskeuma. Y. persentiili tulisi valita hyväksytyistä pitoisuusarvoista. Kaikki arvot tulisi järjestää suuruusjärjestykseen: >PIC FILE= "L_2001282FI.007301.TIF"> Y. persentiili on pitoisuus Xk, jossa k:n arvo on laskettu seuraavasti: >VIITTAUS KAAVIOON>, jossa q on yhtä kuin y/100 ja N on hyväksyttyjen pitoisuusarvojen lukumäärä. Arvo (q x N) tulisi pyöristää lähimpään kokonaislukuun. Kaikki tulokset tulisi ilmaista seuraavassa lämpötilassa ja paineessa: 293 K ja 101,3 kPa lukuun ottamatta epäpuhtauksia 62 ja 63. Hiukkasiin sitoutuneiden aineiden osalta tiedot tulisi vuodesta 2001 alkaen ilmoittaa ulkoilman lämpötilassa ja ilmanpaineessa. 5. Tietojen toimittaminen komissiolle: Tiedot on toimitettava jossakin seuraavista muodoista: ISO 7168 versio 2 laajennettu muoto, NASA-AMES 1001/1010- tai DEM(1)-yhteensopiva muoto taikka DEM-tietokanta. Komissio vahvistaa tietojen vastaanoton sekä mittausasemien ja epäpuhtauksien määrän. (1) Euroopan komissio toimittaa tiedonvaihtomoduulin (Data Exchange Module). LIITE II MITTAUSASEMAVERKKOJA, MITTAUSASEMIA JA MITTAUSTEKNIIKOITA KOSKEVAT TIEDOT Jäsenvaltioiden tulisi ilmoittaa seuraavia kohtia koskevat tiedot: I.1, I.4.1-I.4.4, I.5, II.1.1, II.1.4, II.1.8, II.1.10, II.1.11 ja II.2.1. Mahdollisimman paljon tietoja tulisi mahdollisuuksien mukaan toimittaa muista kohdista: I VERKKOJA KOSKEVAT TIEDOT I.1 Nimi I.2 Lyhenne I.3 Verkon tyyppi (paikallista teollisuutta, pieni/suuri kaupunki, maakunta, alue, koko maa, kansainvälinen ...) I.4 Verkon hallinnosta vastaava taho I.4.1 Nimi I.4.2 Vastuuhenkilön nimi I.4.3 Osoite I.4.4 Puhelin- ja faksinumerot I.4.5 Sähköposti I.4.6 Www-sivu I.5 Mittaustulosten aika (UTC, paikallinen aika) II MITTAUSASEMIA KOSKEVAT TIEDOT II.1 Yleistä II.1.1 Aseman nimi II.1.2 Kaupungin tai tarvittaessa paikkakunnan nimi II.1.3 Kansallinen ja/tai paikallinen viitenumero tai koodi II.1.4 Tämän päätöksen nojalla määritetty aseman koodi, jonka komissio antaa II.1.5 Aseman teknisestä ylläpidosta vastaavan tahon nimi (jos se on eri kuin verkosta vastaava taho) II.1.6 Elimet tai ohjelmat, joihin tiedot ilmoitetaan (tarvittaessa ainekohtaisesti) (paikallinen, kansallinen, Euroopan komissio, GEMS, OECD, EMEP jne.) II.1.7 Mittausten tavoite/tavoitteet (säädösten noudattaminen, altistumisen arviointi (ihmisten terveys ja/tai ekosysteemit ja/tai materiaalit), ilmanlaadun muutosten analyysi, päästöjen arviointi jne.) II.1.8 Maantieteelliset koordinaatit (ISO 6709:n mukaisesti (maantieteellinen pituus- ja leveysaste ja geodeettinen korkeus) II.1.9 NUTS taso IV (Nomenclature des Unités Territoriales Statistiques) II.1.10 Mitatut epäpuhtaudet II.1.11 Mitatut meteorologiset parametrit II.1.12 Muut tarpeelliset tiedot: vallitseva tuulen suunta, lähimmistä esteistä mitatun etäisyyden suhde esteiden korkeuteen jne. II.2 Aseman luokittelu II.2.1 Alueen tyyppi II.2.1.1 Kaupunkialue yhtenäisesti rakennettu alue II.2.1.2 Esikaupunki suureksi osaksi rakennettu alue: sekä yhtenäisesti rakennettua aluetta että rakentamattomia alueita (pieniä järviä, metsiä, maataloutta) II.2.1.3 Maaseutu(1) kaikki alueet, jotka eivät täytä kaupunki- ja/tai esikaupunkialueiden kriteereitä. II.2.2 Aseman tyyppi suhteessa hallitseviin päästölähteisiin II.2.2.1 Liikenne asemat, joiden sijoituspaikalla epäpuhtauksien pitoisuustasot johtuvat pääasiallisesti läheisen tien/kadun päästöistä II.2.2.2 Teollisuus asemat, joiden sijoituspaikalla epäpuhtauksien pitoisuustasot johtuvat pääasiallisesti läheisten yksittäisten teollisuuslaitosten tai teollisuusalueiden päästöistä II.2.2.3 Tausta asemat, jotka eivät täytä liikenne- tai teollisuusasemien kriteereitä(2) II.2.3 Lisätietoja asemasta II.2.3.1 Edustavuusalue (säde). Liikenteen asemien osalta ilmoittakaa tässä aseman edustama katu/tie. II.2.3.2 Kaupunki- ja esikaupunkialueiden asemat - kaupungin asukasluku II.2.3.3 Liikenneasemat - arvioitu liikenteen määrä (keksimääräinen vuorokausiliikenne vuoden ajalta laskettuna, KVL) - etäisyys ajoradan reunasta - raskaan liikenteen osuus - liikenteen nopeus - rakennusten julkisivujen välinen etäisyys ja niiden korkeus (katukuilut) - kadun/tien leveys (muut kuin katukuilut) II.2.3.4 Teollisuusasemat - teollisuuden laji(t) (SNAP-luokitus, Selected Nomenclature for Air Pollutants Code) - etäisyys lähteeseen/lähdealueeseen II.2.3.5 Maaseudun tausta-asemat (aliluokat) - lähellä kaupunkia - alueellinen - kaukainen III MITTAUSTEKNIIKOITA KOSKEVAT TIEDOT AINEKOHTAISESTI III.1 Laitteet III.1.1 Nimi III.1.2 Analyysiperiaate tai mittausmenetelmä III.2 Näytteenotto III.2.1 Näytteenottopaikka (rakennuksen edusta, jalkakäytävä, piha, ...) III.2.2 Näytteenottokohdan korkeus maanpinnasta III.2.3 Mittaustulosten integrointiaika III.2.4 Keräysaika. (1) Jos maaseudulla sijaitseva tausta-asema tekee otsinimittauksia, siitä on annettava tarkempia tietoja (II.2.3.5). (2) Asemat, joiden sijoituspaikan epäpuhtaudet eivät johdu pääasiallisesti mistään yksittäisestä lähteestä tai kadusta, vaan joiden epäpuhtaudet ovat aseman kaikkien tuulenpuoleisten päästölähteiden kokonaiskertymä (esim. kaikki aseman tuulenpuoleinen liikenne, polttolaitoslähteet jne. kaupungissa tai kaikki tuulenpuoleiset lähdealueet (kaupungit, teollisuusalueet) maaseutualuella). LIITE III TULOSTEN VALIDOINTI JA LAADUNVARMISTUS Kaikkia lähetettyjä tietoja pidetään validoituina. Jäsenvaltioiden vastuulla on varmistaa, että noudatetaan sellaisia laadunvarmistuksen menettelytapoja, jotka täyttävät yleisesti tämän päätöksen tavoitteet ja erityisesti asiaa koskevien direktiivien tavoitteet. LIITE IV TULOSTEN YHDISTÄMINEN JA TILASTOLLISTEN PARAMETRIEN LASKEMISEN PERIAATTEET Nämä perusteet koskevat lähinnä tulosten vähimmäismäärää Jos tietojen yhdistämisen ja tilastollisten parametrien laskemisen perusteista ei ole säädetty EU:n direktiiveissä, sovelletaan seuraavaa periaatetta: a) Tulosten yhdistäminen Yhden tunnin ja 24 tunnin arvojen laskemisessa lyhytaikaisista tuloksista noudatetaan seuraavia periaatteita: >TAULUKON PAIKKA> b) Tilastollisten parametrien laskeminen >TAULUKON PAIKKA> Kunkin vuoden tarkastelujaksojen, jotka ovat talvi (tammikuun alusta maaliskuun loppuun ja lokakuun alusta joulukuun loppuun) ja kesä (huhtikuun alusta syyskuun loppuun), hyväksyttyjen tulosten lukumäärän välinen suhde ei saa olla suurempi kuin 2."